22 באוקטובר 1900 - 31 באוקטובר 1949) היה מזכיר המדינה של ארצות הברית תחת הנשיאים פרנקלין רוזוולט והארי טרומן בשנים 1944-1945 והשגריר הראשון של ארצות הברית באו"ם.
הוא נולד בשיקגו. בין השנים 1920 ו-1924 למד באוניברסיטת וירג'יניה. ב-1926 הפך לעוזרו של ג'ון לי פראט, סגן הנשיא של חברת ג'נרל מוטורס, וב-1931 ירש את פראט בתפקיד. בג'נרל מוטורס עבד על תוכנית עזרה למובטלים וכך הכיר את פרנקלין רוזוולט. ב-1934 התקבל למשרת מנהל בכיר בחברת "יו אס סטיל", אך לאחר היבחרו של רוזוולט לנשיא ארצות הברית, סטטיניוס התבקש על ידיו לעבור למשרה מנהלית בממשל האמריקאי. כעבור שנתיים הופקד על תוכנית השאל-החכר כעזרה ללוחמים במלחמת העולם השנייה. ב-1943 היה לסגן מזכיר המדינה ובנובמבר שנה לאחר מכן החליף את קורדל הול בתפקיד בגלל מצבו הבריאותי של הול.
לסטטיניוס היה חלק בייסוד האומות המאוחדות, והוא נכח בטקס הייסוד הרשמי ב-26 ביוני 1945. כמזכיר המדינה, הוא קיבל החלטה להחזיר לברית המועצות ספר קודים רוסי שנמצא בפינלנד. החלטה זו עצרה את ניסיונות ארצות הברית לפענח קודים רוסיים, שרבים מהם הכילו מידע על פריסה רחבה של סוכנים סובייטים במשרות ממשלתיות בכירות בארצות הברית. זמן קצר לאחר מכן התפטר סטטיניוס מתפקיד מזכיר המדינה והפך לשגריר ארצות הברית באו"ם. מתפקיד זה התפטר ביוני 1946 לאחר שמתח ביקורת על סירובו של טרומן להיעזר באו"ם כדי להפיג את המתח עם ברית המועצות.
האקדמיה לטלוויזיה
לאיוש יאנאצ'ק
פרס האקדמיה הישראלית לטלוויזיה
פרס האקדמיה הישראלית לטלוויזיה הוא פרס שניתן מדי שנה על ידי האקדמיה הישראלית לקולנוע וטלוויזיה לאנשי הטלוויזיה המצטיינים, החל משנת 2003. עד שנת 2003 ניתנו פרסי הטלוויזיה במסגרת פרסי האקדמיה לקולנוע (פרס אופיר).
בשנת 2003, החליטה האקדמיה לקולנוע וטלוויזיה לנהל טקס שנתי נפרד להענקת פרסי כבוד ליוצרים ולמשתתפים בטלוויזיה הישראלית. מדי יולי בוחרים חברי האקדמיה את המועמדים בפרסים השונים, ולבסוף את הזוכים. במהלך הטקס מחלקים חברי האקדמיה את הפרסים באמצעות המנחים והאורחים המוזמנים, ליוצרי תוכניות וסדרות טלוויזיה.
בעבר הועבר הטקס בשידור חי בטלוויזיה בטלעד, בקשת ולאחר מכן בערוץ 10 אולם עקב מחלוקות בין הזכייניות שידור הטקס הופסק בשנת 2010.
ב-17 במרץ 2017, שודר הטקס לשנת 2016 בשידור חי ברשת.
הטקס לשנת 2017 התקיים ב-9 במרץ 2018 ושודר בקשת 12.
מאז הטקס לשנת 2018 הטקס משודר בכאן 11.
פרסי האקדמיה הישראלית לטלוויזיה לשנת 2006.
ב-2006 חולקו לראשונה פרסים לבמאים ולתסריטאים המצטיינים בטלוויזיה. לפי ההשערות הפרסים נוספו עקב הסיקור התקשורתי הנרחב אחר מאבק היוצרים בהוט. כמו כן, בשנה זו לא חולקו פרסים בקטגוריית דרמה יומית, ובמקומה הוספה קטגוריית סדרת הקומדיה הדרמטית. בנוסף, חולקו פרסים ליוצרים ושחקנים בסדרות ילדים ונוער. במפתיע, חברת החדשות של ערוץ 2 לא הגישה מועמדותה השנה עקב, לטענתה, העדפה מתמשכת בשנים האחרונות לחדשות ערוץ 10. כמו כן, בולטת בחסרונה מועמדות ל"כוכב נולד 3" בקטגוריית תוכנית המציאות. במספר המועמדויות הובילו התוכניות "בטיפול" של הוט 3 (שבע מועמדויות) ו"השמיניה" של ערוץ הילדים של הוט (8 מועמדויות) וחברת הלוויין יס עם סדרת הנוער ראש גדול.
פרסי האקדמיה הישראלית לטלוויזיה לשנת 2009.
ב-28 באוגוסט 2009 נערך במשכן לאמנויות הבמה בבאר שבע טקס חלוקת הפרסים השנתי.
פרסי האקדמיה הישראלית לטלוויזיה לשנת 2010.
ב-13 ביולי 2010 נערך בתיאטרון ירושלים טקס חלוקת הפרסים השנתי.
פרסי האקדמיה הישראלית לטלוויזיה לשנת 2011.
ב-6 בינואר 2012 נערך בתל אביב טקס חלוקת הפרסים השנתי.
פרסי האקדמיה הישראלית לטלוויזיה לשנת 2012.
ב-16 בדצמבר 2012 פורסמה רשימת המועמדים בתחרות פרסי הטלוויזיה לשנת 2012 ב-27 קטגוריות. ב-11 בינואר 2013 הוכרזו הזוכים בטקס שנערך בתל אביב.
פרסי האקדמיה הישראלית לטלוויזיה לשנת 2013.
ב-24 בינואר 2014 נערך בתל אביב טקס הפרסים לשנת 2013. במהלך הטקס אירעו מספר תקריות שנסבו סביב מאבק היוצרים והתסריטאים בזכייניות הטלוויזיה על המשך פעילות ארגון התמלוגים "תל"י".
פרסי האקדמיה הישראלית לטלוויזיה לשנת 2014.
הטקס לשנת 2014 התקיים ב-13 בפברואר 2015 בתל אביב. ההנחיה נעשתה על ידי ירון ברובינסקי.
פרסי האקדמיה הישראלית לטלוויזיה לשנת 2015.
ב-8 במאי 2016 פורסמה רשימת המועמדים בתחרות פרסי הטלוויזיה לשנת 2015 ב-46 קטגוריות. הטקס לשנת 2015 התקיים ב-10 ביוני 2016 בתל אביב. לראשונה הועבר הטקס בשידור ישיר באינטרנט, בשל העובדה שאף גוף שידור לא היה מעוניין לשדר את טקס פרסי הטלוויזיה.
פרסי האקדמיה הישראלית לטלוויזיה לשנת 2017.
ב-31 בינואר 2018 פורסמה רשימת המועמדים בתחרות פרסי הטלוויזיה לשנת 2017 ב-46 קטגוריות. הטקס לשנת 2017 התקיים ב-9 במרץ 2018 ושודר בקשת 12.
פרסי האקדמיה הישראלית לטלוויזיה לשנת 2018.
ב-30 בינואר 2019 פורסמה רשימת המועמדים בתחרות פרסי הטלוויזיה לשנת 2018 ב-46 קטגוריות. הטקס לשנת 2018 התקיים ב-10 במרץ 2019 ושודר בכאן 11.
פרסי האקדמיה הישראלית לטלוויזיה לשנת 2019.
ב-9 במרץ 2020 פורסמו המועמדים בקטגוריות השונות על ידי נדב אמבון ומירב פלדמן. מיד בפרוץ מגפת הקורונה פורסם כי ההצבעה בתחרות תידחה למועד לא ידוע. מאוחר יותר פורסם כי ההצבעה תיערך בין 23 ל-26 באפריל 2020. הטקס שודר בכאן 11 ב-29 באפריל 2020.
מנחי הטקס: ירון ברובינסקי ומאיה אלקולומברה.
סדרת הדוקו - ריאליטי הטובה ביותר: 80 וארבע
הסדרה העובדתית הטובה ביותר: סליחה על השאלה
תסריט בתוכנית סאטירה ומערכונים: ארץ נהדרת
תוכנית סאטירה ומערכונים: ארץ נהדרת
תוכנית התרבות הטובה ביותר: סוכן תרבות
תוכנית אקטואליה הטובה ביותר: היום שהיה עם טל ברמן
תוכנית אירוח הטובה ביותר: שי בשידור
שעשועון הטלוויזיה הטוב ביותר: המרדף
תוכנית הראיונות הטובה ביותר: פגישה עם רוני קובן
איפור: ארץ נהדרת
עיצוב תלבושות: הנערים
עיצוב אומנותי: הנערים
ליהוק בסדרה עלילתית: הנערים
טלוויזיה לגיל הרך: צוות הצלה
תוכנית בידור לילדים ונוער הטובה ביותר: משחקי המח
מגזין הילדים והנוער הטוב ביותר: להציל את חיות הבר
השחקנית הטובה ביותר בסדרה לילדים ונוער: ליאת הר לב (אלישע)
השחקן הטוב ביותר בסדרת ילדים ונוער: יניב ביטון (ילדי בית העץ)
תוכנית הבידור הטובה ביותר: הסטנדאפיסטים עם רשף לוי
פרסי האקדמיה הישראלית לטלוויזיה לשנת 2020.
ב-22 במרץ 2021 פורסמו המועמדים בקטגוריות השונות על ידי נדב אמבון ודפנה לוסטיג. הטקס שודר בכאן 11 ב-11 באפריל 2021.
לקראת התחרות ערכה הנהלת האקדמיה כמה שינויים: השינוי הבולט והחשוב הוא הפרדה של עולם התוכן של הילדים והנוער. תוכן זה יזכה לתחרות נפרדת וטקס משלו בשם "תחרות פרסי הטלוויזיה לילדים ולנוער" שיתקיים לראשונה בחודש אוגוסט וישודר בערוצי ניקולדיאון.
שינויים נוספים שערכה הנהלת האקדמיה הם הוספה של מספר קטגוריות נוספות. בקטגוריות הראשיות נערכה חלוקה בין דרמה קומית לקומדיית מצבים. ובתחום הקטגוריות האישיות נוספו פרסים לשחקני ושחקניות משנה גם בדרמה וגם בקומדיה.
פרסי האקדמיה הישראלית לטלוויזיה לשנת 2021.
ב-15 בפברואר 2022 פורסמו המועמדים בקטגוריות השונות על ידי דפנה לוסטיג. הטקס שודר בכאן 11 ב-24 במרץ 2022.
הנרי גרינברג
משה שור
משה שוֹר (בפולנית: Mojżesz Schorr; 10 במאי 1874, פשמישל, גליציה – 8 ביולי 1941, אוזבקיסטן) היה מורה ומנהיג רוחני, חוקר היהדות והמזרח הקדום וסנאטור יהודי בפולין.
חייו.
משה שור נולד בשנת 1874 בפשמישל שבגליציה (אז בתחומי אוסטריה, לימים בתחומי הרפובליקה הפולנית השנייה). קיבל חינוך מסורתי וכללי נרחב. למד פילוסופיה והיסטוריה באוניברסיטת וינה ומדעי היהדות בבית המדרש לרבנים בעיר. עבודתו הראשונה נתפרסמה בשנת 1896 על הנושא "לתולדות דון יוסף נשיא" על יסוד תעודות שבארכיון לבוב. הדיסרטציה שלו מטפלת בנושא היסטורי: "על המשטר הארגוני של יהודי פולין למן התקופה הקדומה ועד שנת 1772" (כלומר, עד חלוקת פולין; העבודה נשלמה בשנת 1899). כמלומד צעיר ומבטיח, המשיך שור לפרסם עבודות על תולדות יהודי פולין, ועורר תשומת לב בעולם המחקר. למרות זאת, הוא פנה לשטח מחקרי חדש - המזרח הקדום. לאחר ששימש שש שנים כמורה בבית ספר תיכון וכמורה לדת בסמינר הממשלתי למורים בלבוב, יצא בשנת 1902 לברלין ואחר כך לווינה להשתלם במדעי המזרח. זו הייתה תקופת מפנה בחקר המזרח, ושור החליט להקדיש לו את חייו.
ב-1910 שימש כדוצנט והחל מ-1916 כפרופסור באוניברסיטה בלבוב. הרצה על פילולוגיה שמית והיסטוריה שמית עתיקה. בשנים 1907–1910 פורסמו שלושה כרכים של חיבורו: "התעודות הבבליות מימי השושלת הבבלית הראשונה". עבודה זו הקנתה לו פרסום בינלאומי. עבודתו הגדולה השנייה מטפלת בתעודות החלק האזרחי והפרוצדורה המשפטית הבבלית הקדומה.